Bang vs Angs – Trommeltjie
Oktober 3, 2017 Oktober 3, 2017 trommeltjies
So lees ek in Wikipidia die volgende:
Angs ontstaan as gevolg van bedreigings wat as onbeheerbaar of onvermydelik beskou word. Dit kan ook totaal irrasioneel wees. Vrees aksie dien as ń oorlewerings meganisme wat die toepaslike gedrags response aktiveer.
Ek is gelukkig nie ń bang mens nie. Dankie tog daarvoor, my man was baie weg van die huis af en ek sou moeilik oorleef het as ek bang was. Daar is in ons normale loop van die lewe tye wat die bang in jou kom sit, as jy in n onbekende situasie beland.
Ek onthou die dag in Bali, ons moes ons haas lughawe toe aangesien ons laat was. Ek het solank n taxi gestop terwyl die kruier ons begasie nader stoot. Die taxi bestuurder het reeds sy bagasiebak oopgemaak toe ek gille hoor en mense uit die hotel storm. Die grond het meteens onder my voete beweeg en toe ek opkyk het ek gesien hoe die hotel se dak beweeg. Ek was stom vasgenael en was bang. Die aardbewing het nie lank geduur nie, maar was skokkend. Die taxi bestuurder het in die chaos sy bak toegeslaan en amper bo-oor ń groep gejaag.
Nou onthou ek ook hoeek na my eerste erge depressie irrasionele angs beleef het. Ek sou in ń winkelsentrum loop en skielik sal hierdie angs vir die mense om my, my lamlê. Ek sou net blindelings weg vlug. Totaal oorgeneem deur angs en paniek.
My ma het engtevrees gehad, ons sou by ń winkel instap en skielik sou sy besef sy kan nie die deur sien nie. Sy sou letterlik mense plat loop in haar angs om by ń deur te kom. Totaal irrasioneel.
So praat ek met n vriendin wat deur ń slegte situasie gekonfronteer was en skielik in hierdie angs asma ontwikkel het. Toortsie skryf in haar lê jou eier blog oor haar angs toe sy nie uit die bad kon kom nie.
So miskien moet ek die vraag herdefinieer: Waarvoor is ek bang of waarvoor het ek angs. Ek glo dat fobies loop dikwels uit in angs, as jy gekonfronteer word met dit waarvoor jy ń fobie het. Ons geestelike gesteldheid kan ons angs laat beleef op ń totaal irrasionele manier.
Bo alles weet ek in die Woord sê God vir ons – “Ek gee jou nie ń gees van vreesagtigheid nie, maar van liefde, vrede en selfbeheersing.” Daar staan ook dat waar liefde is daar geen vrees is nie en dat volmaakte liefde die vrees uitdryf. Konklusie is dus dat Vrees nie van God is nie. Tog bly ons mense en leef ons in ń gebroke werêld.
So ek dink dat elkeen van ons sal in situasies beland waar ons vrees beleef, dit is onvermydelik. As ek na die nuus kyk, dan bid ek – Here as ek in ń situasie kom waar ek aangeval of beroof word wil ek asseblief nie verkrag word en bly lewe nie, laat ek liewer sterf. As ek ooit op die pad bestuur moet asseblief nie dat ek ń mens raakry of doodry nie. As dit moontlik is wil ek nooit weer angs beleef op so ń irrasionele wyse soos na my depressie nie. Dis so allesoorweldigend en vernietigend.
6 thoughts on “Bang vs Angs”
Oktober 3, 2017 om 11:01 vm
Jy het hierdie mooi uiteen gesit, dankie Trommeltjie.
Oktober 3, 2017 om 1:52 nm
Oulik geskryf. Ook dinge wat ons almal goed ken.
Oktober 5, 2017 om 3:26 nm
Dis ‘n interessante onderskeid wat jy hier maak. Ek was al baie in my lewe bang of bekommerd in ‘n gegewe situasie, maar het nie die soort angs wat jy hierbo beskryf self beleef nie. Dankie vir die deel.
Oktober 5, 2017 om 4:04 nm
Dankie Hester. Daar is n groot verskil, mens besef dit net nie altyd nie.
Oktober 7, 2017 om 5:18 nm
Ja Trommeltjie goeie onderskeid. Christus het angs beleef in die tuin van Getsemane erger as wat ons dit ooit kan beleef. en vir ons angs en bangheid gesterf
Oktober 8, 2017 om 6:43 vm